Våkugle

**Våkugle** (*Ninox strenua*) er en monotypisk rovfugl i slekten *[[Ninox]]* og inngår i uglefamilien (Strigidae). Dette er den største ugla i Australia og den mest imponerende arten i denne slekten. Arten er utbredt i Øst-Australia.

BirdLife International mener at arten er livskraftig og stabil, men totalpopulasjonen teller kun cirka  fullvoksne individer.

## Etymologi
Det vitenskapelige artsnavnet (epitet), *strenua* er avledet fra det latinske *strenuus*, som betyr *rastløs* eller *livlig*.

Det norske populærnavnet, våkugle, er satt sammen av de to begrepene *våk* og *ugle* og viser til at denne fuglen er en våk-lignende ugle. Våk (av norr. *vákr*, med referanse til ei gruppe med mellomstore hauker i gruppa Buteonini, som betyr *svekling* eller *guttunge*, trolig med refererer til noen som er *svakere* eller *mindre*) er et samlebegrep for en rekke (rundt 50 arter) mellomstore haukefugler (Accipitriformes), fordelt over mange slekter, men begrepet *-våk* finnes kun i navneendelsen til disse fuglene. Eksempler er musvåk (*Buteo buteo*), fjellvåk (*B. lagopus*) og ørnvåk (*B. rufinus*). Ingen enkelt art heter altså kun *våk* på norsk, og den eneste arten som har *våk-* i innledningen av det norske navnet, er våkugle.

## Taksonomi
Tradisjonelt blir våkugla regnet som nærmest beslektet med sahulugle (*N. rufa*), som skiller seg fra våkugla med  av sitt mtDNA. En fylogenetisk analyse ved bruk av et tilgjengelig mitogenom fra uglefamilien avdekket en nær evolusjonær relasjon mellom våkugle og nattsvermerugle , som er utbredt i hele Australasia.

## Biologi

Våkugla er den største ugla i Australia og blir cirka 48–65 cm lang. I motsetning til de fleste ugler og andre rovfugler, så blir hannen betydelig større enn hunnen. Hannen veier cirka  (snitt ), hunnen cirka  (snitt ). Vingespennet utgjør normalt cirka 110–140 cm.

Arten har et forholdsvis lite og ganske rundt hode og en relativt lang hale. Ansiktsskiven er mørk gråbrun og øyne lyse gule. Oversiden er mørk brun til mørk gråbrun med offwhite bånd og flekker oppe på kronen. Undersiden er offwhite med tallrike kraftige mørke chevroner (v-mønster). Nebbet er mørkgrått, men ofte lysere ved basen. Vokshuden er blek blågrå. Tarsen er fjæret og føttene er oransje-beige eller gule og har gråsvarte klør. Kjønnene har lik fjærdrakt. Ungfuglen er for det meste hvitaktig med mørke flekker på kronen, mens den umodne fuglen har sterkere bånd på oversiden enn den voksne.

Våkugle er begrenset til den østlige kyststripen av Australia, hvor den forekommer fra det sørlige Queensland og sørover til Victoria, med en enkelt registrering fra Sør-Australia og relativt få registreringer vest for Great Dividing Range.

Arten foretrekker gammelskog, men habitatet består ofte av åpne våte og tørre høye sklerofyllskoger (en type eviggrønn), tett skogkledde juv nær permanent vann, krattlandskap, skogparker og botaniske hager, modne furuplantasjer, skogområder nær dyrkede arealer, samt skogsrester og regenererende skoger omgitt av avvirkede områder.

Arten er fastboende og stort sett stedbunden. Den jakter utelukkende om natten, med aktivitet som begynner like før skumringen, men fuglene vil også regelmessig jakte i både skumringen og ved daggry på måneløse netter. Jakten foregår hovedsakelig i åpen skog og skoglandskap, noen ganger i gjenvekstområder, forsteder nær skog, hager og isolerte trær i parklandskap, mer unntaksvis også langs veier eller på jordbruksområder som grenser til skogområder.

Arten er opportunistisk, men de fleste byttedyr ligger innenfor vektområdet  av fuglenes egen vekt, og totalt sett består  av føden av pattedyr, supplert med fugler  og noen ganger insekter.

## Inndeling
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Ieraglaucinae, (haukugler)
**** *[[Ninox]]*
***** *N. strenua*, våkugle (monotypisk)
**** *[[Uroglaux]]*

## Referanser




## Eksterne lenker
*